A lei de Santos

***A lei de Santos*** é unha serie de televisión galega producida por Voz Audiovisual e emitida na Televisión de Galicia dende o 1 de novembro de 2020 en horario de máxima audiencia. Está protagonizada por Monti Castiñeiras, no papel de Santos, un criminal bastante hábil que adoita saír impune dos seus delitos, que recibiu 3 medallas ao mérito civil e acostuma ser o líder dos golpes ou “traballos nos que se mete”. Esta serie deriva de *Serramoura*. 

## Argumento 
A “vinganza” persoal de Santos ao seu mellor amigo que o inculpou nun roubo e lle roubou a moza, un problema económico dunha cooperativa que acaba en asasinato e se relaciona coa historia de Santos por varias canles, unha trama de corrupción mafiosa que se desenvolve durante a serie desembocando dunha forma moi curiosa nun enfrontamento entre Santos e os mafiosos por casualidades do destino e o descubrimento da filla de Santos que se acaba metendo no resto das historias.

## Localizacións 
A historia ten lugar no concello ficticio de Viladesantos. Os exteriores da serie foron gravados nos concellos coruñeses de Oza-Cesuras, Culleredo, Cerceda, Carral e Abegondo.

## Elenco e personaxes 
* Monti Castiñeiras coma Mario Piñeiro da Costa, alias Santos, delincuente habitual.
*Sonia Castelo coma Antonia Mosteiro, dona do bar.
*Xabier Deive coma Pancho Suárez, veciño de Serramoura e amigo de Santos.
*Andrés Giráldez coma Peixe, veciño de Serramoura e amigo de Santos.
*Victoria Teijeiro coma Ánxela Bouzas, tenente do cuartel de Viladesantos.
*Federico Pérez coma Lourenzo, axente do cuartel.
*Marcos Viéitez coma Constante Folgoso, párroco da vila e tío de Santos.
*Mercedes Castro coma Alegría Folgoso, a nai de Santos.
*Lidia Veiga coma Uxía, axente do cuartel e filla de Laura e Rafael.
*Xoán Fórneas coma Duarte Mariño, membro da cooperativa gandeira e parella de Uxía.
*Adrián Ríos coma Bieito Lamela, membro da cooperativa gandeira.
*Carlos Villarino coma Rafael, director do banco e marido de Laura.
*Iria Sobrado coma Laura, traballadora do banco e muller de Rafael.
*Óscar Allo coma Abel Cartelle.
*Marta Doviro como a sarxento Carracedo, alias 'Corvo'.

### Personaxes principais 
* Óscar Allo coma Abel Cartelle.
* Iria Sobrado coma Laura, traballadora do banco e muller de Rafael.
* Carlos Villarino coma Rafael, director do banco e marido de Laura.
* Xoán Fórneas coma Duarte Mariño, membro da cooperativa gandeira e parella de Uxía.
* Monti Castiñeiras coma Mario Piñeiro da Costa, alias Santos, delincuente habitual.
* Sonia Castelo coma Antonia Mosteiro, dona do bar.
* Xabier Deive coma Pancho Suárez, veciño de Serramoura e amigo de Santos.
* Andrés Giráldez coma Peixe, veciño de Serramoura e amigo de Santos.
* Victoria Teijeiro coma Ánxela Bouzas, tenente do cuartel de Viladesantos.
* Federico Pérez coma Lourenzo, axente do cuartel.
* Marcos Viéitez coma Constante Folgoso, párroco da vila e tío de Santos.
* Lidia Veiga coma Uxía, axente do cuartel e filla de Laura e Rafael.
* Adrián Ríos coma Bieito Lamela, membro da cooperativa gandeira.

### Personaxes recorrentes 
* Marta Doviro como a sarxento Carracedo, alias 'Corvo'.
* Mercedes Castro coma Alegría Folgoso, a nai de Santos.

## Tempadas 
### Tempada 1 
Na súa primeira tempada *A Lei de Santos* obtivo unha cota de pantalla media do 10% e alcanzou o 12,4%. A serie comezou a emitirse o 1 de novembro de 2020 e rematou o 13 de decembro de 2020. Esta tempada ten 7 episodios dunha duración de 45 minutos cada un.

### Tempada 2 
A segunda tempada comezouse a emitir o 19 de setembro de 2021 e rematou a súa emisión o 31 de outubro. Só se coñece a cota de pantalla do episodio 5 da tempada 2, que foi dun 5,4%. Esta tempada tamén ten 7 episodios e estes duran 45 minutos cada un.

### Tempada 3 
Nunhas declaracións, Monti Castiñeiras afirmou que *A Lei de Santos* estrearía a súa terceira parte con posterioridade ó día dos Reis Magos de 2022.

## Produción 
A produtora de *A Lei de Santos* é Voz Audiovisual, que despois de rematar a serie Serramoura, e visto o tirón do personaxe de Santos decidiron facerlle unha miniserie na que afondar na historia detrás de Mario Piñeiro.

### Equipo de produción 
O equipo que empregou para producir a película Voz Audiovisual contaba con Ozo Perozo como director, Lidia Fraga, Carlos Portela e Alberto Guntín como equipo de guionistas, Paula Fernández coma directora de produción, Fernanda Tabarés e Alberto Guntín (tamén guionista) coma produtores executivos.

### Rodaxe e localizacións 
Na rodaxe da serie empréganse todo tipo de planos e de recursos, pero os que máis destacan pola súa abundancia son os planos medios (longos e curtos), os *travellings* de seguimento e os planos estáticos nos que se aproveita o movemento interno para cambiar a forma do que vemos sen cambiar de plano. Un recurso moi curioso que se emprega ás veces son os planos *voyeur*, para dar intimidade e ao mesmo tempo crear a sensación de que vemos algo que non vería pasar, emprégase por exemplo no primeiro encontro sexual entre Rafael e Antonia que vemos. O punto de vista case sempre é de 3ª persoa mais nalgunha situación excepcional vemos puntos de vista subxectivos, a angulación da cámara tamén adoita ser normal máis segundo a acción a requira pode ser picada ou contrapicada, ás veces este recurso tamén se emprega para engadir dramatismo e forza á acción.

A historia moitas veces cando a cambia de “tema” recorre a planos de recurso para facer o cambio menos brusco e dar contexto do lugar ao espectador, por exemplo, se pasamos dun bar á cooperativa, antes vemos un plano xeral do edificio da cooperativa cun tractor en marcha.

A historia ten lugar no concello ficticio de Viladesantos. Os exteriores da serie foron gravados nos concellos coruñeses de Oza-Cesuras, Culleredo, Cerceda, Carral e Abegondo.

## Recepción 
### Crítica 
*A Lei de Santos* causou unha moi boa impresión no público galego, sendo unha serie moi vista, é que divertiu e entretivo a moita xente, as críticas foron moi positivas, a pesar do seu humor que podería ofender a moita xente, este trazo atrae moito a audiencia e a crítica lóuvao, todo o mundo que falou deste spin-off de Serramoura fíxoo en positivo, xa que sen dúbida o equipo de *A Lei de Santos* fixo un moi bo traballo.

### Premios 
Coa súa primeira tempada A Lei de Santos recibiu o nomeamento aos Mestre Mateo de dous dos seus protagonistas. Un para Lidia Veiga como a mellor actriz de soporte, polo seu papel como Uxía, e outro nomeamento para Monti Castiñeiras como mellor actor principal, polo seu papel como Mario Piñeiro alias ‘Santos’. 

## Distribución 
A distribuidora é a TVG que retransmite a serie a través da canle televisiva da propia TVG, tanto a nivel autonómico, como a nivel internacional co seu canal internacional e a través da páxina crtvg.es onde se poden ver todos os capítulos en streaming. Ver esta serie é completamente gratuíto xa sexa en directo na TVG ou en streaming na crtvg.es.

## Notas 
## Véxase tamén 
### Ligazóns externas 
* *A lei de Santos* na web da CRTVG.